CELEX: 62019TN0484
Language: mt
Date: 2019-07-04 00:00:00
Title: Kawża T-484/19: Rikors ippreżentat fl-4 ta’ Lulju 2019 — Pearson Loan Finance et vs Il-Kummissjoni

16.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/27
            
         
      Rikors ippreżentat fl-4 ta’ Lulju 2019 — Pearson Loan Finance et vs Il-Kummissjoni
      (Kawża T-484/19)
      (2019/C 312/23)
      Lingwa tal-kawża: l-Ingliż
      
         Partijiet
      
      
         Rikorrenti: Pearson Loan Finance Unlimited (Londra, ir-Renju Unit), Pearson Overseas Holdings Ltd (Londra) u Pearson International Finance Ltd (Londra) (rappreżentanti: A. von Bonin u O. Brouwer, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea C(2019) 2526, tat-2 ta’ April 2019, dwar l-għajnuna mill-Istat SA.44896 implimentata mir-Renju Unit sa fejn tikkonċerna ċ-CFC Group Financing Exemption (l-eżenzjoni fuq il-finanzjament tal-gruppi fil-kuntest tar-regoli relatati mal-kumpanniji barranin ikkontrollati);
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti jinvokaw erba’ motivi.
      
                  1.
               
               
                  L-ewwel motiv, ibbażat fuq żbalji ta’ liġi, fuq żbalji manifesti ta’ evalwazzjoni u fuq nuqqas ta’ motivazzjoni li jikkonċernaw id-determinazzjoni tal-qafas ta’ referenza fid-deċiżjoni kkontestata;
               
            
                  2.
               
               
                  It-tieni motiv, ibbażat fuq żbalji ta’ liġi, fuq żbalji manifesti ta’ evalwazzjoni u fuq nuqqas ta’ motivazzjoni li jikkonċernaw il-klassifikazzjoni żbaljata, fid-deċiżjoni kkontestata, tal-eżenzjoni dwar il-finanzjament tal-gruppi bħala deroga għall-funzjonament normali tal-qafas ta’ referenza.
               
            
                  3.
               
               
                  It-tielet motiv, ibbażat fuq żbalji ta’ liġi u fuq żbalji manifesti ta’ evalwazzjoni li jikkonċernaw il-konstatazzjoni, fid-deċiżjoni kkontestata, li l-eżenzjoni fuq il-finanzjament tal-gruppi tiddiskrimina ċerti operaturi ekonomiċi.
               
            
                  4.
               
               
                  Ir-raba’ motiv, ibbażat fuq żbalji ta’ liġi u fuq żbalji manifesti ta’ evalwazzjoni li jikkonċernaw il-konklużjoni tad-deċiżjoni kkontestata li l-eżenzjoni fuq il-finanzjament tal-gruppi ma hijiex iġġustifikata min-natura jew mill-istruttura tal-qafas ta’ referenza.